Стоян Михайловски
Орли и врабче

chitanka.info

Орли деляха мърша и се сбиха. „И за мене

        дял оставете от туй угощение!“ —

        обади се мъничък, но плячколюбив

        врабец. Ала добив

        наместо да получи — той живота си изгуби;

        един орел го клъвна и го хрусна… Запомнете

таз басня, о, балканци глупи,

и не ламтете

за големство, догдето европейските титани

се карат — най-голяма мощ и власт кой да захване.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.